CELEX: 22017D0027
Language: ro
Date: 2015-07-10 00:00:00
Title: Decizia nr. 187/2015 a Comitetului mixt al SEE din 10 iulie 2015 de modificare a anexei XIII (Transporturile) la Acordul privind SEE [2017/27]

12.1.2017   
               
               
                  RO
               
               
                  Jurnalul Oficial al Uniunii Europene
               
               
                  L 8/17
               
            DECIZIA NR. 187/2015 A COMITETULUI MIXT AL SEE
      din 10 iulie 2015
      de modificare a anexei XIII (Transporturile) la Acordul privind SEE [2017/27]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolul 98,
      întrucât:
      
                  (1)
               
               
                  Regulamentul (UE) nr. 1302/2014 al Comisiei din 18 noiembrie 2014 privind o specificație tehnică de interoperabilitate referitoare la subsistemul „material rulant – material rulant de călători și locomotive” al sistemului feroviar din Uniunea Europeană (1), astfel cum a fost rectificat în JO L 10, 16.1.2015, p. 45, trebuie încorporat în Acordul privind SEE.
               
            
                  (2)
               
               
                  Prin urmare, anexa XIII la Acordul privind SEE ar trebui modificată în consecință,
               
            ADOPTĂ PREZENTA DECIZIE:
      Articolul 1
      Anexa XIII la Acordul privind SEE se modifică după cum urmează:
      
                  1.
               
               
                  La punctele 37ah (Decizia 2008/232/CE a Comisiei) și 37di (Decizia 2011/291/UE a Comisiei) se adaugă următoarea liniuță:
                  
                              „—
                           
                           
                              
                                 32014 R 1302: Regulamentul (UE) nr. 1302/2014 al Comisiei din 18 noiembrie 2014 (JO L 356, 12.12.2014, p. 228), astfel cum a fost rectificat în JO L 10, 16.1.2015, p. 45.”
                           
                        
            
                  2.
               
               
                  După punctul 37dn [Regulamentul (UE) nr. 1301/2014 al Comisiei] se introduce următorul text:
                  
                              „37do.
                           
                           
                              
                                 32014 R 1302: Regulamentul (UE) nr. 1302/2014 al Comisiei din 18 noiembrie 2014 privind o specificație tehnică de interoperabilitate referitoare la subsistemul «material rulant – material rulant de călători și locomotive» al sistemului feroviar din Uniunea Europeană (JO L 356, 12.12.2014, p. 228), astfel cum a fost rectificat în JO L 10, 16.1.2015, p. 45.
                              În sensul prezentului acord, dispozițiile regulamentului se citesc cu următoarele adaptări:
                              
                                          (a)
                                       
                                       
                                          La secțiunea 7.3.2.12 din anexa la decizie se adaugă următorul text:
                                          
                                             «Caz specific privind Norvegia („T”)
                                          
                                          Pentru exploatarea nerestricționată în rețeaua norvegiană, unitățile de tracțiune electrică trebuie să respecte următoarele dispoziții:
                                          
                                                      —
                                                   
                                                   
                                                      Factorul de putere capacitativă nu trebuie să fie sub 0,95 la tensiuni ale liniei de contact de peste 16,5 kV, atunci când unitatea de tracțiune consumă activ energie.
                                                   
                                                
                                                      —
                                                   
                                                   
                                                      Puterea capacitativă nu trebuie să depășească 60 kVAr atunci când unitatea de tracțiune regenerează energie.
                                                   
                                                
                                                      —
                                                   
                                                   
                                                      Factorul de putere inductiv nu trebuie să fie sub 0,95 la tensiuni ale liniei de contact sub 16,5 kV, atunci când unitatea de tracțiune regenerează energie.»
                                                   
                                                
                                    
                                          (b)
                                       
                                       
                                          La secțiunea 7.3.2.14 din anexa la decizie se adaugă următorul text:
                                          
                                             «Caz specific privind Norvegia („T”)
                                          
                                          Acest caz specific se aplică unităților exploatate pe linii cu sistem catenar nemodernizat. Liniile cu un sistem catenar conform cu STI sunt precizate în documentul de referință al rețelei.»
                                          Geometria armăturii pantografului trebuie să fie în conformitate cu EN 50367:2011, figura B.6 (1800 mm).
                                       
                                    
                                          (c)
                                       
                                       
                                          La secțiunea 7.3.2.15 din anexa la decizie se adaugă următorul text:
                                          
                                                      «7.3.2.15bis
                                                   
                                                   
                                                      Forța de contact statică a pantografului (nivelul IC) (4.2.8.2.9.5)
                                                      
                                                         Caz specific privind Norvegia („T”)
                                                      
                                                      Acest caz specific se aplică unităților exploatate pe linii cu sistem catenar nemodernizat. Liniile cu un sistem catenar conform cu STI sunt indicate în documentul de referință al rețelei.
                                                      La staționare, pantografele ar trebui să aibă o forță statică de contact de 55 N.»
                                                   
                                                
                                    
                                          (d)
                                       
                                       
                                          La secțiunea 7.3.2.16 din anexa la decizie se adaugă următorul text:
                                          
                                             «Caz specific privind Norvegia („T”)
                                          
                                          Acest caz specific se aplică unităților exploatate pe linii cu sistem catenar nemodernizat. Liniile cu un sistem catenar conform cu TSI sunt precizate în documentul de referință al rețelei.
                                          Pe lângă cerințele TSI, pantografele trebuie să respecte o curbă bazată pe formula următoare: Fm
                                              = 0,00097v2
                                              + 55, cu o toleranță de ± 10 %.»
                                       
                                    
                                          (e)
                                       
                                       
                                          La secțiunea 7.4 din anexa la decizie se adaugă următorul text:
                                          
                                             «Condiții specifice privind Norvegia
                                          
                                          Pentru accesul nerestricționat al materialului rulant pe rețeaua norvegiană în condiții de iarnă, trebuie să se demonstreze că materialul rulant îndeplinește următoarele cerințe:
                                          
                                                      —
                                                   
                                                   
                                                      Trebuie selectată zona de temperatură T2 specificată în clauza 4.2.6.1.1.
                                                   
                                                
                                                      —
                                                   
                                                   
                                                      Trebuie selectate condiții meteorologice periculoase de zăpadă, gheață și grindină specificate în clauza 4.2.6.1.2.»”
                                                   
                                                
                                    
                        
            Articolul 2
      Textele Regulamentului (UE) nr. 1302/2014, astfel cum a fost rectificat în JO L 10, 16.1.2015, p. 45, în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la 11 iulie 2015, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
         Adoptată la Bruxelles, 10 iulie 2015.
         
            
               Pentru Comitetul mixt al SEE
            
            
               Președintele
            
            Atle LEIKVOLL
         
      
      
         (1)  JO L 356, 12.12.2014, p. 228.
      
         (*1)  Nu au fost semnalate obligații constituționale.